Ian Wilkinson (fotballspiller)

Ian Wilkinson (født 2. juli 1973 i Warrington i England) er en engelsk tidligere fotballspiller mest kjent for sin tid som målvakt hos .

Ian Wilkinson sluttet seg til  som lærling 5. juni 1989. Han hadde også tilbud fra .
Som målvakt på juniorlaget var han med på å tape semifinalen i prestisjetunge FA Youth Cup i 1991. Han ble profesjonell da han skrev under to-års kontrakt med klubben 28. mai 1991.

Med nyinnkjøpte Peter Schmeichel opptatt med det danske landslaget, og de mer erfarne reservemålvaktene Gary Walsh og Jim Leighton begge utilgjengelige på grunn av skade, var scenen duket for Wilkinsons førstelagsdebut 9. oktober 1991 i returoppgjøret borte mot  i Ligacupens andre runde. Wilkinson gjorde en god figur i debutkampen som endte uavgjort 1–1, med sammenlagt 4–1 seier til Manchester United. Manager Alex Ferguson ga han god omtale etter kampen. Det skulle likevel vise seg å være hans eneste opptreden for førstelaget til Manchester United. På grunn av UEFAs regler som begrenset antallet ikke-britiske spillere i deres turneringer, var Wilkinson mer aktuell for laget når de deltok i Europacup. Noen uker etter debuten satt han på innbytterbenken da de møtte  i UEFA-Cupen, hvilket han også gjorde i returoppgjøret. I januar 1992 pådro Wilkinson seg en leddbåndsskade i venstre kne, som satte han på sidelinjen resten av sesongen. Seks måneder av påfølgende sesong ble også spolert grunnet en skade i håndleddet. Med lange skadeavbrekk bak seg, ble ikke kontrakten fornyet. Sommeren 1993 tok dermed Wilkinsons opphold hos Manchester United slutt.

Fra Manchester United gikk ferden den korte veien videre til , og derfra videre til  senere samme sesong. Det ble mye benkesliting på Wilkinson. Han ble også sendt på et låneopphold til  fra 2. september 1994, uten å slippe til mellom stengene. Bare tre førstelagskamper spilte han før en øyeskade førte til at han mot slutten av 1995 valgte å legge hanskene på hylla. Siden da har han utdannet seg til å bli lege.

Karrierestatistikk

Referanser

Eksterne lenker 
 

Engelske fotballspillere
Fotballspillere for Manchester United FC
Fotballspillere for Stockport County FC
Fotballspillere for Crewe Alexandra FC
Personer fra Warrington